section_heading: Peći s velikom akumulacijom topline ili kaljeve peći
paragraph_text: Kao gorivo obično se upotrebljava drvo, no ponekad se može ložiti smeđim ugljenom i lignitom. Prijelazom na loženje ugljenom mijenja se i unutrašnja konstrukcija peći. Prostor za izgaranje se povisuje, a radi potpunog izgaranja ugrađuju se posebni kanali za dovod dodatnog (sekundarnog) zraka. Određivanje veličine peći izvodi se na osnovi proračuna potrebne topline za pojedine prostorije. Odavanje topline peći uzima se, već prema debljini zidova, pri normalnoj izvedbi od 0,5 do 0,7 kW/m<sup>2</sup>, a za posebne (specijalne) izvedbe s cirkulacijom zraka od 0,9 do 1,8 kW/m<sup>2</sup>. Stupanj iskoristivosti je pri dobrim izvedbama od 60 do 70%.